Publication: Magyar Közlöny
Issue: MK-1999-52 (Year: 1999, Number: 52)
Era: 1990-2004
Section: annak Kiegészítő Jegyzőkönyve megerősítéséről és kihirdetéséről szóló 1995. évi CII. törvény rendelkezései kerüljenek alkalmazásra;
Paragraph Index: 444

1. Az Országgyűlés az Alkotmány 40/C. § (1) bekezdése alapján hozzájárulását adja, hogy külföldi fegyveres erők a délszláv válság nyomán kialakult humanitárius szükséghelyzet megoldásában történő segítségnyújtás céljából az adott térségbe történő utazás és onnan visszatérés céljából az ország területén áthaladjanak. Az áthaladások ütemezéséről, rendjéről, biztosításáról a Kormány dönt, illetve intézkedik. Az áthaladó fegyveres erők jogállása tekintetében — amennyiben kétoldalú nemzetközi szerződés más rendelkezést nem tartalmaz — az Észak-atlanti Szerződés részes államai és a „Békepartnerség” más részvevő államai közötti, fegyveres erőik jogállására vonatkozó Megállapodás (PfP, SOFA) és annak Kiegészítő Jegyzőkönyve rendelkezései kerülnek alkalmazásra.

Source: https://magyarkozlony.hu/hivatalos-lapok/ad6159a3ebfd6e7d3c27ac2ae33ffdc322d6e745/dokumentumok/9318bc5772ed6b857e20610ba194d08ee8c8a599/letoltes